  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Сарапулысь социально-педагаогичесокй технологиосъя но сервисъя колледжысь студентъёсты чеберлык индустриысь ӧнеръёслы дышетыны кутскозы, отын выль мастерской усьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. « Толшоре колледж нырысетез элькунын «Технологии индустрии красоты» выль ӧнеръя лицензи басьтӥз, соя студентъёсты кӧня ке ӧръёсъя дышетозы: парикмакер искусство, гижыосты утялтон, визаж но косметической услугаос » Светлана Болотникова, Удмуртиысь дышетонъя но тодосъя министр Выль ӧнерчиосты дасян понна вань кулэ условиос но выль инфраструктура кылдытӥзы. « Та мастерскоез кема дасямы. 10 толэзь ӵоже ми рос-прос тупатъян ужъёс нуимы. Студентъёсты дышетэм сяна, татын учебно-производственной комплекс кылдытыны малпаськом, отын дышетскисьёсмы услугаос сётыны быгатозы. Таяз дышетскон арын ни колледж 25 дышетскисьёсты кутыны чакла » Ирина Сюткина, Сарапулысь колледжлэн кивалтӥсез Светлана Болотникова озьы ик пусйиз, выль мастерскойын «Профессионалы» улосвыл чемпионатъёслы студентъёсты ӟечгес дасяны луонлык сётоз. Тодэ вайытом, шор ёзо ӧнер дышетсконниослэсь ваньбурзэс выльдонъя федерал программа кутыны куронэн вазиськон дасяло Удмуртиысь Кун Кенешын.  Тегъёс: Дышетон Сарапул чеберлык Удмуртия  